b'\n_START_ARTICLE_\nRadio Television Hong Kong\n_START_SECTION_\nRancangan televisyen\n_START_PARAGRAPH_\nRTHK menerbitkan rancangan televisyen hal-ehwal am untuk disiarkan oleh tiga buah penyiar swasta Hong Kong, iaitu TVB, ATV dan Cable TV. Antara rancangan-rancangannya termasuk Hong Kong Connection (\xe9\x8f\x97\xe9\x8f\x98\xe9\x9b\x86), A Week in Politics (\xe8\xad\xb0\xe4\xba\x8b\xe8\xab\x96\xe4\xba\x8b), Media Watch (\xe5\x82\xb3\xe5\xaa\x92\xe6\x98\xa5\xe7\xa7\x8b) dan Police Report (\xe8\xad\xa6\xe8\xa8\x8a)._NEWLINE_RTHK juga menerbitkan drama TV, termasuk sekali Below the Lion Rock (\xe7\x8d\x85\xe5\xad\x90\xe5\xb1\xb1\xe4\xb8\x8b) yang tersohor. Sungguhpun demikian, RTHK tidak memiliki saluran televisyen sendiri.\n_START_SECTION_\nETV\n_START_PARAGRAPH_\nRTHK bersama Biro Pendidikan Hong Kong menerbitkan Educational Television (ETV, \xe6\x95\x99\xe8\x82\xb2\xe9\x9b\xbb\xe8\xa6\x96), iaitu sesiri rancangan pendidikan untuk tatapan pelajar sekolah rendah dan menengah, bersiaran pada waktu-waktu bukan perdana di stesen-stesen RTHK. ETV julung kalinya bersiaran pada tahun 1971 untuk pelajar Tahun 3 dan dilanjutkan ke pelajar Tahun 6 pada tahun 1974. Pada tahun 1978, ETV diluaskan lagi untuk meliputi pelajar Tingkatan 1 hingga 3. RTHK pernah menyiarkan rancangan-rancangan pendidikan ini di stesen-stesennya pada waktu siang bukan kemuncak, tetapi kini menyalurkannya melalui Internet sahaja._NEWLINE_Rancangan-rancangan yang meliputi matapelajaran Bahasa Inggeris, Bahasa Cina, Matematik dan Putonghua disediakan untuk pelajar sekolah rendah dan menengah, manakala matapelajaran Sains dan Kemanusiaan hanya untuk pelajar sekolah menengah sementara rancangan Kajian Am direka untuk pelajar sekolah rendah sahaja primary students only._NEWLINE_Ramai yang telah mengelirukan ETV dan bahagian ETV di RTHK. Selain rancangan sekolah ETV, bahagian ETV di RTHK banyak menerbitkan rancangan TV pendidikan umum untuk tontonan awam, seperti The Road Back (\xe9\x90\xb5\xe7\xaa\x97\xe9\x82\x8a\xe7\xb7\xa3), Anti-Drug Special (\xe6\xaf\x92\xe6\xb5\xb7\xe6\xb5\xae\xe7\x94\x9f), Sex Education (\xe6\x80\xa7\xe6\x9c\xac\xe5\x96\x84), Doctor and You (\xe9\x86\xab\xe7\x94\x9f\xe8\x88\x87\xe4\xbd\xa0).'